Billy Waldon

Billy Ray Waldon (naskiĝis la 3-an de januaro 1952 en Tahlequah, Oklahomo), nomata ankaŭ Billy Joe Waldon, kaj pli konata laŭ lia indiĝena nomo Nvwtohiyada Idehesdi Sequoyah (ĉeroke ᏅᏙᎯᏯᏓ ᎢᏕᎮᏍᏗ ᏎᏉᏯ) aŭ ĝia esperantigo Noiĉjo Sekvojo, estas usona indiĝena aktivisto, esperantisto kaj planlingvisto. En 1991 li estis kondamnita al mortpuno por serio de perfortaj krimoj, okazintaj en Usonaj subŝtatoj Oklahomo kaj Kalifornio. Lia kondamno estas nuligita je la 23-a de januaro 2023, kaj supozeble estos nova procezo.

 Biografio 
Li estas kvarona ĉeroko. En 1981, li vojaĝis al Eŭropo, kie li prezentiĝis kiel indiano kaj prelegis ĉe diversaj Esperanto-asocioj.

La 23-an de aprilo 1986, la usona polica institucio FBI metis lin sur la liston de la plej serĉataj krimuloj, pro kelkaj murdoj kaj raboj faritaj de iu(j) fine de 1985. La 16-an de junio 1986 Waldon estis arestita.

En 1991, li publikigis la planlingvan projekton Poliespo. En broŝuro pri la projekto, li rakontas iomete ankaŭ pri sia sorto kaj asertas, ke li estas senkulpa. Laŭ li, la FBI ŝatas nek Esperanton nek indianojn, kaj mem metis kelkajn pruvilojn en lian aŭton por povi aresti lin.

En 1992, li estis kondamnita al morto. Li nun vivas en malliberejo en San Quentin, Kalifornio.

Je la 23-a de januaro 2023 la mortkondamno de Sekvojo kaj la tuta procezo kontraŭ li estis nuligitaj pro proceduraj malĝustaĵoj, kaj la usona subŝtato Kalifornio konsentis doni al li novan juĝon.Mortkondamno de Billy Waldon nuligita, Libera Folio, 2023-03-28 ()dokumento de la supera kortumo de Kalifornio el januaro 2023 pri la kazo ()

 Verkoj 
 Sequoyah, Nywtohiyada Idehesdi: La fundamento de Poliespo (lingvoprojekto surbaze de Esperanto kaj la ĉeroka lingvo) de Billy Waldon. - Usono: Waldon, 1991. - 50 p.

 Referencoj 

 Eksteraj ligiloj 

 Sequoyah kondamnita al morto (france) 
 La "seria murdisto" Billy Waldon (angle)
 Komitato Armand pri Billy Waldon (el Heroldo Komunikas)
 Local Death Penalty Case From 1985 Finally Goes To Appeal (angla, 2006-08-08)
 HUMAN RIGHTS ADVOCATES Vol. 42 Winter 2003-04  - informoj pri duboj pri lia kulpo kaj organizo "fos*ters", svisa grupo kiu helpas defendi lin.

Kategorio:Usonaj esperantistoj
Kategorio:Pseŭdonimoj
Kategorio:Usonaj juĝaj kazoj